Бір мезгілде күй орындау челленджіне 1 миллионға жуық бала қатысты
DATE: 19:29, 17 Наурыз 2023 | GMT +5
TITLE: Бір мезгілде күй орындау челленджіне 1 миллионға жуық бала қатысты
URL: https://kaz.inform.kz/news/bir-mezgilde-kuy-oryndau-chellendzhine-1-millionga-zhuyk-bala-katysty_a4047136/
META: DATE: 19:29, 17 Наурыз 2023 | GMT +5
TOTAL WORDS: 147
AUTHOR(S):
TEXT: Министрдің айтуынша, музыка, әсіресе домбыраның әуезді үні барлық ұлттарды жалпыадами құндылықтар – толеранттылық, төзімділік, бірлікке үндеп, бір арнаға тоғыстырады. Және өскелең ұрпақтың өз тарихы мен өнерін үйренуге деген ұмтылысы мен қызығушылығын оятады. «Домбыра — мәдениетіміздің негізгі символдарының бірі, ұлттық құндылығымыз. Біздің оқушыларымыз, балабақшаның кішкентай тәрбиеленушілері, колледж студенттері ұлттық аспапта ойнауға белсенділік танытқаны қуантады. Бүгін домбыраның шанағынан төгілген үн еліміздің әр өңірінде әуеледі. Оқушылар ұрпақтан-ұрпаққа жалғасып келе жатқан мәдени мұраны сақтап, одан әрі жалғастырады деп сенемін», — деді министр Ғани Бейсембаев. Челлендж соңында Оқу-ағарту министрі елордадағы Д. Қонаев атындағы № 66 мектеп-лицейінің оқушыларымен бірге күй орындады. «Наурыз мейрамы» мерекелік эстафетасына 1 миллионға жуық бала қатысты. Олардың арасында ең кішкентайы – Батыс Қазақстан облысы Теректі ауданы «Ақбота» балабақшасының тәрбиеленушілері. Еске салайық, бүгін елорданың барлық білім беру ұйымында астана уақыты бойынша сағат 12:00-де «Күй күмбірі» атты домбырашылар челленджі өтті. Оған қаланың 127 білім беру мекемесінен 3 мыңнан аса домбырашы қатысты
